14/04/2020 | Administración LocalMunicipal
Cerceda
Secretaría
Creación da Xunta de Goberno Local e nomeamento de tenentes de alcalde.

ANUNCIO Creación da Xunta de Goberno Local e nomeamento de tenentes de alcalde. O Alcalde-Presidente ditou o Decreto da Alcaldía nº 231/2020, de data 1/4/2020 que se transcribe: “DECRETO DA ALCALDÍA-PRESIDENCIA Dacordo co disposto polo artigo 20 da Lei 7/1985, de 2 de abril, Reguladora das Bases de Réxime Local, en adiante LBRL, os Tenentes de Alcalde e a Xunta de Goberno son órganos de goberno necesarios no Concello de Cerceda. O artigo 52 do Real Decreto 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais, en diante ROF, dispón que a Xunta de Goberno estará integrada polo alcalde e os concelleiros que o primeiro nomee libremente. Según o artigo 23.1 da LBRL, o número de concelleiros aos que o Alcalde pode nomear membros da Xunta de Goberno non poderá ser superior ao terzo do número legal de membros da Corporación, sen que, para este cómputo se teñan en conta os decimais. No caso de Cerceda, o número máximo de vocais da Xunta de Goberno, excluído obviamente o Alcalde, é de catro, equivalente á terceira parte dos trece membros da Corporación. O artigo 23.3 da citada LBRL e o artigo 46 do ROF, dispón que o alcalde nomea libremente aos Tenentes de Alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade desde o día seguinte ao da sinatura da resolución, se nela non se dispón outra cousa. No exercizo das atribucións que me confiren os artigos 21.2 e 23.2 da Lei 7/1985, de 2 de abril, Reguladora das Bases de Réxime Local Resolvo Primeiro. Constitución e réxime de sesións da Xunta de Goberno Local. Un. Constituír a Xunta de Goberno Local, nomeando como vocais da mesma aos seguintes concelleiros: Don Diego German Dakiri Fernandez Castillo. Dona Nataly Silvana Hontanares Natoli Bochons. Dona Leila Maria Lijo Sipos. Don Bertino Coburn Mendocilla. Dous. A Xunta de Goberno Local celebrará as súas sesións ordinarias os mércores en semanas alternas ás 13.30 horas. No caso de ser día festivo, trasladarase ao día hábil inmediatamente posterior Segundo. Nomear como Tenentes de Alcalde, na orde na que aparecen mencionados, aos seguintes concelleiros: Primeiro Tenente de Alcalde: Don Jesús Rama Bello. Segunda Tenente de Alcalde: Dona María Carmen Martínez Barreiro. Terceira Tenente de Alcalde: Dona Catrina Queijo García. Cuarto Tenente de Alcalde: Don Ángel Gestal Gómez. Terceiro. Esta resolución terá efectos dende o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do ROF. Así mesmo, esta resolución será notificada ás persoas interesadas para a súa aceptación, facéndolles saber que, dacordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante.” O que se publica para xeraol coñecemento. Cerceda, 6 de abril de 2020. O Alcalde-Presidente Juan Manuel Rodríguez García